Борис Младенов-Young
„Аз имам две съвсем различни новини“…

chitanka.info

„Аз имам две съвсем различни новини“…[0]

„Аз имам две съвсем различни новини:

        едната — лоша, другата — добра…“-

тъй рече лекарят и с ужас тя разбра,

        че нещо неприятно я грози.

„Добрата вест е — той неловко продължи —

        че нямате понастоящем рак,

а другата…, човек да не повярва чак —

        не сте го имали дори преди.

Погрешна диагноза! Би била добра,

        преди шест месеца, но не и днес;

загубихте гърда… лечение и… стрес…

        И то по наша, лекарска вина!!!“

. . . . . . . . .

Не е достатъчно да бъдеш лекар, сър —

        престъпно е, ако не си добър!

Сидни, Австралия — 2016 г.

[0] Истински случай: Поради погрешна хистологична диагноза, пациентката е понесла мастектомия с последваща химио- и радиотерапия в продължение на шест месеца. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.